NEX เซ็นตั้ง “TCIE” ตัวแทนขาย “ยานยนต์ไฟฟ้าเชิงพาณิชย์” ระดับ 3S
NEX ลงนามแต่งตั้ง “TCIE” เป็นตัวแทนขายยานยนต์ไฟฟ้าเชิงพาณิชย์ ระดับ 3S ตั้งเป้าขายปี 66 จำนวน 50 คัน และติดตั้งสถานีประจุไฟฟ้า DC 300 kW
NEX ลงนามแต่งตั้ง “TCIE” เป็นตัวแทนขายยานยนต์ไฟฟ้าเชิงพาณิชย์ ระดับ 3S ตั้งเป้าขายปี 66 จำนวน 50 คัน และติดตั้งสถานีประจุไฟฟ้า DC 300 kW
10 ก.พ. 2566

บริษัท เน็กซ์ พอยท์ จำกัด (มหาชน) หรือ NEX กล่าวว่า บริษัทลงนามร่วมแต่งตั้ง บริษัท ทีซี อินดัสเตรียล อิควิปเมนท์ (ประเทศไทย) จำกัด หรือ TCIE ซึ่งเป็นบริษัทในเครือของกลุ่ม บริษัท ตันจง อินเตอร์เนชั่นแนล กรุ๊ป จำกัด เป็นตัวแทนจำหน่ายยานยนต์ไฟฟ้าเชิงพาณิชย์ ระดับ 3S (Sales, Service, Spare parts)  โดยมีโชว์รูมจำหน่ายยานยนต์ไฟฟ้าเชิงพาณิชย์ , ศูนย์บริการหลังการขาย และอะไหล่ พร้อมทั้งมีสถานีอัดประจุไฟฟ้า
ทั้งนี้ มร.รอน ลิม ผู้อำนวยการใหญ่ฝ่ายขายกลุ่ม บริษัท ตันจง ประเทศสิงคโปร์ และนายธนภัทร อินทวิพันธุ์ กรรมการบริหาร TCIE ซึ่งได้เข้าร่วมเป็นพันธมิตรทางธุรกิจกับ NEX ในครั้งนี้ เพื่อจำหน่ายรถไฟฟ้าเพื่อการพาณิชย์ทั้งแบบ 6 ล้อ 10 ล้อ หัวลากรถเหมือง EV และรถโดยสารไฟฟ้า EV โดยตั้งเป้าจำหน่ายในปี 2566 จำนวน 50 คัน และติดตั้งสถานีประจุไฟฟ้า DC 300 kW ที่สำนักงานใหญ่ในจังหวัดปทุมธานี
นอกจากนี้ยังมีแผนจะขยายสถานีประจุไฟฟ้าไปยังจังหวัดนครสวรรค์ และเชียงใหม่ ซึ่งงานดังกล่าวจัดขึ้น ณ บมจ.เน็กซ์ พอยท์  เมื่อวันที่ 10 กุมภาพันธ์ 2566
 